K O R R A L D U S

Haapsalu,                                                                                 06.veebruar 2008 nr 103

Projekteerimistingimuste kinnitamine 
(Suur-Mere tn 18, Haapsalu)

Läbi vaadanud HMK Ehitus ja Projektid OÜ (aadress Peterburi tee 47-205, Tallinn) 04.02.2008 esitatud taotluse nr 7-2.15/683 projekteerimistingimuste saamiseks Suue-Mere tn 18 kinnistul korterelamute projekteerimiseks ja juhindudes ehitusseaduse § 19, Haapsalu Linnavolikogu 26.11.2004 määruse nr 47 Haapsalu linna ehitusmäärus § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:	

1.	Kinnitada Suur-Mere tn 18, Haapsalu ehitusprojekti  projekteerimistingimused korterelamute ehitamiseks nr 4-08 (lisatud).
2.	Korraldus teha teatavaks HMK Ehitus ja Projektid OÜ (Peterburi tee 47-205, 11415 Tallinn) korralduse  koopia saatmisega posti teel, ehitus- ja planeerimisosakonnale (A. Joost) koopia üleandmisega allkirja vastu. 
3.	Korraldus jõustub teatavakstegemisest.
4.	Korraldus avalikustada  väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov 
Linnapea                                                                               		Erko Kalev 
                                                                                              		Linnasekretär 

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 4/ 08  “4”veebruar  2008	
Tingimused kinnitatud:
Haapsalu Linnavalitsuse 06.02.2008 korraldusega 
nr 103    	
Projekti nimetus	Korterelamute projekt 	
Krundi asukoht	Suur-Mere tn 18	
Taotleja nimi	HMK Ehitus ja Projektid OÜ	
Krundi andmed	katastritunnus 18301:004:0210, kinnistusraamatu registriosa nr 331732, 
pindala 1536m2, maakasutuse sihtotstarve - 100% elamumaa	
Projekti koostamisel arvestada alljärgnevat: 		
	1.	Koostada projekt Suur-Mere tn 18 krundile kahe kortermaja projekteerimiseks arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70);
2.	Kinnistu asub Haapsalu vanalinna muinsuskaitsealal (reg nr 27013). Projekti koostamisel arvestada Haapsalu vanalinna muinsuskaitseala põhimääruses (Vabariigi Valitsuse 14. juuli 2005. a määrus nr 181) sõnastatud nõuetega;
3.	Projekti koosseisus esitada asendiplaan M 1:500 digitaalselt koostatud topo-geodeetilisel alusplaanil, millele on kantud krundi piirid, ol.olevad ja projekteeritavad hooned (nurgakoordinaadid L-EST süsteemis) ol. olevad tehnovõrgud, projekteeritud tehnovõrgud, puud jne;
4.	Projekti koosseisus antakse vaated, plaanid ja lõiked mõõtkavas 1:50 või 1:100, detailid vastavalt vajadusele;
5.	Projekteerimisel tuleb lähtuda:
1)	 29.09.2006 Haapsalu Linnavolikogu poolt otsusega nr 72 kehtestatud ja Muinsuskaitseameti poolt heakskiidetud (MKA reg nr 4881) Suur-Mere tn 18 krundi detailplaneeringust, s.h.  KOKO arhitektid Kõresaar&Kotov OÜ poolt koostatud eskiislahendusest;
2)	Muinsuskaitseameti poolt heakskiidetud muinsuskaitse eritingimustest (kooskõlastatud MKA reg. nr 2817).
6.	Anda parkimislahendus krundi õuepoolsel osal, igale korterile peab olema tagatud vähemalt üks parkimiskoht. 
7.	Lahendada krundi heakorrastus, haljastus ning olmeprügi kogumine.
8.	Nõutav krundi sulgemine puitpiirde ja -väravatega, mis ei tohi avaneda tänava poole. 
9.	Hoone eskiislahendus kooskõlastada  linnavalitsusega.
10.	Puude maha võtmine toimub linnakeskkonna poolt 
      väljastatava raieloa alusel (välja arvatud viljapuud). 
12.	Elamute projekt kooskõlastada Muinsuskaitseametiga.
13.	Elamute projekt kooskõlastada KOKO arhitektid Kõresaar&Kotov OÜ-ga.
14.	Koostada vee-, kanalisatsiooni-, kütte ja elektriprojektid. Projekteerimiseks vajalikud tehnilised tingimused taotleda omanikul.
15.	Kinnistul asuva olemasoleva hoone lammutamiseks on vaja taotleda lammutusprojekti alusel luba Riigi Muinsuskaitseametilt ja Haapsalu Linnavalitsuselt. Lammutustöid tohib teha muinsuskaitsespetsialisti järelevalve all. Tehtud tööde kohta tuleb Muinsuskaitseametile esitada aruanne.
16.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti Päästetekeskuses.
Ehitusloa saamiseks esitada Linnavalitsusele kooskõlastustega       köidetud tehniline projekt 2 eksemplaris. 	
Lisad:	Asendiskeem M 1:500 – koopia detailplaneeringu põhijoonisest	
Tingimused
koostas:	Linnaarhitekt        . ..…………………………………..     Anu Joost
Muinsuskaitse ja linnaarengu spetsialist  .…………….     Tõnis Padu
Ehitusjärelevalve spetsilist ……………………………     Mati Jets
Käesolevad tingimused on kehtivad kahe aasta jooksul alates nende kinnitamisest